สรุปผลการดำเนินการจัดซื้อจัดจ้างหรือการจัดหาพัสดุของหน่วยงานในภาพรวม
ประจำปีงบประมาณ พ.ศ. 2568
ชื่อหน่วยงาน เทศบาลตำบลตันหยงมัส
	ลำดับ
	วิธีการจัดซื้อจัดจ้าง
	จำนวนโครงการ
	จำนวนงบประมาณ

	1
	วิธีเฉพาะเจาะจง
	425
	11,698,459.97

	2
	วิธีคัดเลือก
	0.00
	0.00

	3
	วิธีประกวดราคาอิเล็กทรอนิกส์ (e-bidding)
	0.00
	0.00

	
	วิธี........................
	0.00
	0.00

	
	รวม
	425
	11,698,459.97



ปัญหา/อุปสรรค
1.ความซับซ้อนของกฎหมายและระเบียบที่เกี่ยวข้อง
	เจ้าหน้าที่ผู้ปฏิบัติงานด้านพัสดุต้องดำเนินการภายใต้พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 รวมถึงระเบียบและแนวทางปฏิบัติที่เกี่ยวข้องอย่างเคร่งครัด ซึ่งหากมีการตีความหรือดำเนินการคลาดเคลื่อน อาจส่งผลกระทบต่อความรับผิดทางวินัยและทางกฎหมาย จึงจำเป็นต้องใช้ความละเอียดรอบครอบและระยะเวลาในการตรวจสอบเอกสารเป็นจำนวนมาก
	2.อัตรากำลังบุคลากรไม่เพียงพอต่อภารกิจ
	งานด้านพัสดุมีภารกิจครอบคลุมหลายด้าน อาทิ การจัดซื้อจัดจ้าง การควบคุมและบริหารคลังพัสดุ การเบิกจ่าย และการจำหน่ายพัสดุ ซึ่งมีปริมาณงานจำนวนมาก ขณะที่บุคลากรผู้รับผิดชอบมีจำกัด ส่งผลให้การดำเนินงานบางส่วนเกิดความล่าช้า
	3.ปัญหาจากหน่วยงานผู้ขอใช้พัสดุ
	หน่วยงานต้นเรื่องบางส่วนมีการส่งรายละเอียดความต้องการหรือเอกสารประกอบล่าช้า และไม่สอดคล้องกับแผนการจัดซื้อจัดจ้างที่กำหนดไว้ อย่างไรก็ตาม มักมีการเร่งรัดให้เจ้าหน้าที่พัสดุดำเนินการจัดซื้อจัดจ้างให้แล้วเสร็จภายในระยะเวลาอันจำกัด ส่งผลต่อประสิทธิภาพในการดำเนินงาน
	4.ข้อจำกัดด้านความยืดหยุ่นของระบบการจัดซื้อจัดจ้างภาครัฐ
	กระบวนการจัดซื้อจัดจ้างภาครัฐในบางกรณียังไม่สามารถปรับตัวให้สอดคล้องกับสถานการณ์ปัจจุบันได้อย่างทันท่วงที เช่น กรณีราคาสินค้ามีความผันผวน สินค้าขาดแคลน หรือเกิดเหตุการณ์ฉุกเฉิน ส่งผลให้การจัดหาพัสดุเป็นไปด้วยความยากลำบากและใช้ระยะเวลานาน
	5.ปัญหาจากผู้ประกอบการหรือผู้รับจ้าง
	ผู้ประกอบการหรือผู้รับจ้างบางรายส่งมอบงานหรือพัสดุล่าช้ากว่ากำหนด หรือส่งมอบพัสดุไม่เป็นไปตามรายละเอียดคุณลักษณะเฉพาะ (Specification) ที่กำหนดไว้ในสัญญา ส่งผลกระทบต่อการดำเนินงานของหน่วยงาน

	6.ความคลาดเคลื่อนระหว่างแบบแปลนกับสภาพพื้นที่จริง
	ในการดำเนินโครงการก่อสร้าง บางกรณีพบว่าแบบแปลนที่กำหนดไว้ไม่สอดคล้องกับสภาพพื้นที่จริงส่งผลให้จำเป็นต้องดำเนินการแก้ไขสัญญา หรือจัดทำเอกสารแนบท้ายสัญญาเดิม
	7.การยกเลิกสัญญาของผู้รับจ้างก่อนลงนาม
	ผู้รับจ้างบางรายมีการยกเลิกการเข้าทำสัญญาก่อนถึงกำหนดวันลงนามในสัญญา ส่งผลให้หน่วยงานต้องดำเนินกระบวนการจัดซื้อจัดจ้างใหม่ และเกิดความล่าช้าในการดำเนินโครงการ
	8.ปัญหาการใช้งานระบบ e-GP
	ระบบจัดซื้อจัดจ้างภาครัฐด้วยอิเล็กทรอนิกส์ (e-GP) มักประสบปัญหาขัดข้องหรือไม่เสถียรในบางช่วงเวลา ส่งผลกระทบต่อการปฏิบัติงานและทำให้การดำเนินการในแต่ละขั้นตอนเกิดความล่าช้า

ข้อเสนอแนะ
	1.ควรมีการจัดอบรมและพัฒนาความรู้ด้านกฎหมาย ระเบียบ และแนวทางปฏิบัติที่เกี่ยวข้องกับการจัดซื้อจัดจ้างภาครัฐอย่างต่อเนื่อง เพื่อเพิ่มความเข้าใจและลดความเสี่ยงจากการตีความระเบียบที่คลาดเคลื่อนรวมถึงสร้างความมั่นใจในการปฏิบัติงานของเจ้าหน้าที่
	2.ควรพิจารณาจัดสรรอัตรากำลังบุคลากรให้เหมาะสมกับปริมาณงาน หรือสนับสนุนการนำเทคโนโลยีสารสนเทศมาใช้ในการบริหารจัดการงานพัสดุ เพื่อลดภาระงานและเพิ่มประสิทธิภาพในการดำเนินงาน
	3.ควรให้ทุกหน่วยงานจัดทำแผนความต้องการพัสดุและจัดส่งเอกสารประกอบการจัดซื้อจัดจ้างให้ครบถ้วนภายในระยะเวลาที่กำหนด เพื่อให้การดำเนินงานเป็นไปตามแผนการจัดซื้อจัดจ้างประจำปี และลดปัญหาการเร่งรัดงานในภายหลัง
	4.ควรปรับปรุงแนวทางและขั้นตอนการจัดซื้อจัดจ้างให้มีความยืดหยุ่นเหมาะสมกับสถานการณ์ปัจจุบันโดยเฉพาะกรณีเร่งด่วนหรือเหตุฉุกเฉิน เพื่อให้สามารถดำเนินการจัดหาพัสดุได้อย่างรวดเร็วและมีประสิทธิภาพ
	5.ควรมีการกำหนดมาตรการติดตาม ควบคุม และประเมินผลการปฏิบัติงานของผู้ประกอบการหรือผู้รับจ้างอย่างใกล้ชิด รวมทั้งกำหนดบทลงโทษตามสัญญาอย่างชัดเจน เพื่อป้องกันปัญหาการส่งมอบงานล่าช้าหรือไม่เป็นไปตามข้อกำหนด
	6.ก่อนดำเนินโครงการก่อสร้าง ควรมีการสำรวจพื้นที่จริงอย่างละเอียด และตรวจสอบความถูกต้องของแบบแปลนให้สอดคล้องกับสภาพพื้นที่ เพื่อลดปัญหาการแก้ไขสัญญาหรือการจัดทำเอกสารแนบท้ายสัญญาในภายหลัง
	7.ควรมีการตรวจสอบความพร้อมและศักยภาพของผู้รับจ้างก่อนการลงนามในสัญญา รวมถึงสร้างความเข้าใจในเงื่อนไขและข้อผูกพันตามสัญญา เพื่อลดปัญหาการยกเลิกสัญญาก่อนเข้าดำเนินงาน
	8.ควรมีการพัฒนาระบบ e-GP ให้มีความเสถียรและรองรับการใช้งานได้อย่างมีประสิทธิภาพ รวมทั้งจัดให้มีช่องทางประสานงานหรือระบบสำรองในกรณีที่ระบบขัดข้อง เพื่อไม่ให้ส่งผลกระทบต่อการปฏิบัติงานของหน่วยงานภาครัฐ
